**Virtsatiedreneeraus läpivalaisuohjauksessa**

* Virtsateiden kanavointi, läpivalaisuohjaus (nefrostomia)
* Virtsakatetrin vaihto, radiologinen ohjaus

**Ajanvaraus**     .    .20    , klo     :

Ilmoittaudu päiväsairaalassa ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­

Vuodeosastolla\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tutkimuspaikka**

Kainuun keskussairaala, kuvantaminen, angiografia

Jätä korut ja muut arvoesineet kotiin.

**Tutkimukseen valmistautuminen**

Toimenpidettä varten sinusta otetaan veren hyytymiseen liittyviä laboratoriokokeita

viikon sisällä ennen toimenpidettä.

Mikäli sinulla on verenohennuslääkitys, lääkkeiden tauot suunnitellaan ajanvarauksen yhteydessä ja verenhyytymiseen liittyvä verikoe otetaan vielä toimenpideaamuna. Muut päivittäiset lääkärin määräämät lääkkeetvoit ottaa pienen nestemäärän kanssa normaalisti. Tarkista tarvittaessa aspiriinia sisältävän lääkityksen tauotus lähettävästä yksiköstä.

Jos olet allerginen varjoaineelle (jodi) tai puudutusaineelle, ota kutsun lähettäneeseen yksikköön yhteyttä etukäteen.

Ole syömättä ja juomatta ja tupakoimatta 6 tuntia ennen toimenpidettä.

Ennen toimenpidettä sinulle laitetaan laskimokanyyli käsivarren laskimoon mahdollista nesteytystä ja lääkitystä varten.

**Tutkimuksen kulku kuvantamisessa**

Kuvantamisessa röntgenhoitajat valmistelevat sinut toimenpiteeseen, avustavat radiologia ja seuraavat vointiasi koko toimenpiteen ajan. Valmistelu mukaan lukien toimenpide kestää noin ½ - 1 tuntia. Mikäli sinulle on jo aiemmin laitettu dreeni, sen vaihto kestää noin ½ tuntia.

Radiologi puuduttaa ihon selän tai kyljen puolelta munuaisen kohdalta. Hän vie dreenin suoraan iholta munuaiskudoksen läpi munuaisaltaaseen ultraääni- ja läpivalaisuohjauksessa ja kiinnittää dreenin ihoon ompeleella. Ompeleita ei välttämättä aina laiteta. Dreeni kiinnitetään iholle myös liimasiteellä ja yhdistetään keräilypussiin.

**Jälkitoimenpiteet**

Dreenin laiton jälkeen olet vuodelevossa n. 6 tuntia ja sinua tarkkaillaan hoitavassa yksikössä (verenpaineen/pulssin ja yleisvoinnin tarkkailu). Dreenin vaihdon jälkeen vuodelepo on n. 2 tuntia. Toimenpiteen jälkeen saat syödä ja juoda.

Pidä pistopaikan haavalappu kuivana kaksi vuorokautta. Viikon ajan vältä raskaita ponnisteluja. Varo, ettei dreeni irtoa tai tukkeudu (esim. kiertymällä).

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.